VYHODNOTENIE
vnútrorezortného pripomienkového konania
k  návrhu zákona, ktorým sa mení a dopĺňa zákon č. 429/2002 Z. z. o burze cenných papierov v znení zákona č.594/2003

Pripomienky v stanovenom termíne predložili

Sekcia daňová a colná
Sekcia rozpočtovej politiky
Sekcia európskych záležitostí
Sekcia legislatívna a majetkoprávna

Pripomienky nemali

Sekcia kontrolná
Správa úradu MF SR

Pripomienky v stanovenom termíne nepredložili
Sekcia štátneho výkazníctva

Legislatívno-technické pripomienky boli akceptované a zapracované.
Materiál sa predkladá bez rozporov.

Pripomienky k jednotlivým ustanoveniam návrhu vyhlášky:

Sekcia daňová a colná
K § 59a ods. 5 
Vo vete "V takom prípade úrad informuje o dôvodoch žiadajúci orgán členského štátu a poskytne mu informácie o konaní alebo rozsudku podľa písmena a) alebo b)." - písmeno a) nehovorí o konaní ani o rozsudku, preto sa domnievame, že uvedené by malo byt': "...podľa ods. 3 písmena b) alebo c).".
Vyhodnotenie: 
Akceptované (ustanovenia boli presunuté do zákona o CP)

Sekcia európskych záležitostí
K Doložke zlučiteľnosti:
-     odporúčame opraviť v doložke podstatnú vec, že problematika sa vzťahuje na finančné služby
problematika návrhu zákona je upravená v článku 3 ods. 1 písm. c) a h), v článku 14,49 až 51, 95 Zmluvy o ES,
-    tu by mala byt' uvedená formulácia, že zákon je aj v súlade so Zmluvou o pristúpení k EÚ zo dňa 16.4.2003, najmä pokiaľ ide o ustanovenia týkajúce sa voľného pohybu služieb
-   Pri určení stupňa zlučiteľnosti je potrebné uviesť, že niektoré ustanovenia zákona sú kompatibilné úplne a že niektoré budú transponované do zákona o cenných papieroch, teda, že smernica a s ňou súvisiaca relevantná komunitárna právna úprava bude celkovo transponovaná v dvoch národných právnych predpisoch.
 -    
Vyhodnotenie: 
akceptované

Sekcia európskych záležitostí
K Tabuľke zhody:
-     tabuľka zhody smernice 2003/6/ES články 1,2 34,5,6,9 nie je tu úplná zhoda, ktorá bola vykázaná v tabuľke, Úplná zhoda bude až prijatím novely zákona o cenných papieroch,
-     tiež tabuľka zhody smernice 20031124/ES s článkami 1,2,3 nie je Úplná zhoda, tá bude až s prijatím novely zákona o cenných papieroch,
Vyhodnotenie: 
akceptované

Sekcia legislatívna a majetkovoprávna
K bodu 8
V odseku 8 upozorňujeme, že vo vzťahu k obchodovaniu s dôvernými informáciami chýba v predchádzajúcich ustanoveniach obdobná úprava, ako pre manipuláciu s trhom. Zároveň upozorňujme, že "Zákaz využívania dôverných informácií" je upravený v navrhnutej novele zákona o cenných papierov a odsek 8 je duplicitný, pokiaľ ide o dôverné informácie, s § 132a ods. 3 navrhnutej novely zákona o cenných papieroch; to primerane platí aj pre bod 15 § 59a ods. 4 a 7. 
Vyhodnotenie:
Akceptované (ustanovenia boli presunuté do zákona o CP)

VYHODNOTENIE
vnútrorezortného pripomienkového konania
k  návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov a zákon č. 594/2004 o kolektívnom investovaní a o zmene a doplnení niektorých zákonov.

Pripomienky do stanoveného termínu predložili 

Sekcia daňová a colná
Sekcia európskych záležitostí
Sekcia rozpočtovej politiky

Pripomienky nemali

Odbor správy finančného trhu
Sekcia kontrolná
Správa úradu MF SR

Pripomienky v stanovenom termíne nepredložili
Sekcia štátneho výkazníctva
Sekcia legislatívna a majetkoprávna

Legislatívno-technické pripomienky boli akceptované a zapracované, vrátane pripomienok Sekcia legislatívnej a majetkoprávnej predložených po termíne.

Materiál sa predkladá bez rozporov.

Pripomienky k jednotlivým ustanoveniam návrhu vyhlášky:

Sekcia daňová a colná
K bodu 30 
V § 77 ods. 2 písm. c) nahradiť pripájajúce slová" alebo údaje o zúčtovaní straty" slovami "alebo údaje o vyrovnaní straty". Zákon č. 431/2002 Z. z. o účtovníctve § 20 f) používa pojem vyrovnanie straty nie zúčtovanie.
Vyhodnotenie:
Akceptované 

K bodu 53 
V § 123 ods. I písm. c) bod 7 máme zásadnú pripomienku k tomu, aby slová "v účtovnej závierke" boli nahradené slovami "v súvahe a vo výkaze ziskov a strát". Pojem účtovná závierka je obsiahlejší; účtovnú závierku nepredstavuje len súvaha a výkaz ziskov a strát ale aj poznámky, ktoré obsahujú údaje o účtovných prípadoch podsúvahovej evidencie. Vo finančných inštitúciách sa niektoré operácie vykonávané na finančnom trhu zachytávajú len v podsúvahe. V uvedenom § 123 musia byť zachované slová "v účtovnej závierke".
Vyhodnotenie:
Akceptované

Sekcia európskych záležitostí
K predkladacej správe:
V piatom odseku navrhujeme doplniť "Predkladaný návrh zákona je v súlade so Zmluvou o pristúpení SR k EÚ podpísanou dňa 16.4.2003"
Vyhodnotenie:
Akceptované

K doložke zlučiteľnosti
V bode 3 a) 
Doplniť Zmluvu o pristúpení k EÚ zo dňa 16.4.2003.
Vyhodnotenie:
Akceptované

Sekcia rozpočtovej politiky
Zásadne nesúhlasí s doplnením  § 91 ods. 1 o „návratné finančné výpomoci a dotácie zo štátneho rozpočtu na podporu plnenia úloh Grarančného fondu investícií“ 
Vyhodnotenie:
Akceptované  Dotácie zo štátneho rozpočtu boli nahradené možnosťou dotácie z návratných finančných výpomocí a dotácií zo štátnych finančných aktív.